Recomendacións do Ciam para a fertilización de prados e pradeiras - Campo Galego\nInicio / Leite / Recomendacións do Ciam para a fertilización de prados e pradeiras\nRecomendacións do Ciam para a fertilización de prados e pradeiras\nA saída do inverno é o momento para realizar o abonado de mantemento para prados e pradeiras. Investigadores do Centro de Investigacións Agrarias de Mabegondo ofrecen as seguintes recomendacións xerais para adubar estas parcelas\nCiam/Ingacal - 12/01/2017\nCiam/Ingacal 12/01/2017 7:18 p.m.\nPradeira sementada no Ciam.\nOs prados e as pradeiras desempeñan un papel fundamental para a sustentabilidade das explotacións gandeiras galegas de gando vacún. Os últimos datos da Consellería do Medio Rural, correspondentes ao ano 2009, revelaban que en Galicia había máis de 280.000 hectáreas de prados e unhas 230.000 de pradeiras.\nNeste sentido, para realizar un abonado racional e eficiente das mesmas o punto de partida é dispoñer de análises de solo das distintas leiras. Estes datos permitirán unha optimización do uso de Nitróxeno, fósforo e potasio, os tres elementos principais dentro do grupo dos macronutrientes, que serán tratados neste artigo. Para macronutrientes secundarios e micronutrientes recoméndase buscar a asesoría directa do laboratorio de análises.\nO nitróxeno é imprescindible para o desenvolvemento de todas as plantas forraxeiras e pratenses, con excepción das leguminosas, que son capaces de utilizar o nitróxeno do aire a través da súa asociación simbiótica cos rizobios.\n1) Cultivos forraxeiros de só gramíneas plurianuais (raigrás inglés, dactilo, festuca etc.) e especies anuais non leguminosas (cereais de inverno, xirasol, millo forraxeiro). O obxectivo da fertilización nitroxenada é atender as extraccións estimadas, tendo en conta as posibles achegas ao solo do cultivo anterior.\n2) Especies leguminosas anuais asociadas a cereal ou a raigrás italiano anual (veza, chícharos forraxeiros e trevos anuais) e plurianuais (alfalfa). Non recibirán fertilizante nitroxenado, salvo unha pequena dose na sementeira en solos pobres en nitróxeno.\n3) Prados e pradeiras. Os prados e pradeiras adoitan ter unha compoñente leguminosa, principalmente trevos, con capacidade para fixar nitróxeno do aire, o que deberá terse en conta. O trevo desempeñou un importante papel nas pradeiras ata a metade do século XX. Como consecuencia da comercialización masiva de adubo nitroxenado de síntese en Europa, apareceron no mundo dúas tendencias diferenciadas en canto ao adubo nitroxenado:\na) Aplicación de doses moi elevadas, de ata 450 kg/ha de N, co obxectivo de maximizar as producións con base no crecemento da compoñente gramínea, que responde moi ben ao nitróxeno. Esta tendencia, que significou a desaparición do trevo en moitas pradeiras, consolidouse principalmente no oeste e no centro de Europa.\nb) Seguir contando no trevo como fonte de nitróxeno para o sistema de produción, que se mantivo e desenvolveu con éxito sobre todo en Nova Zelanda, como base principal dun sistema de produción a baixo custo para poder competir no mercado mundial.\nEuropa empezou a revisar a súa tendencia cara a finais do século XX porque apareceron altos contidos de nitratos nas augas, co conseguinte risco para a saúde humana e para o equilibrio medioambiental.\nA dose de fertilizante fosfatado e potásico depende da riqueza no solo destes nutrientes. O primeiro obxectivo é alcanzar un determinado nivel de fertilidade, estimado como adecuado, e o segundo, conseguir que se manteña permanentemente este nivel. No primeiro caso, as doses de fertilización serán superiores ás extraccións, de modo que se consiga subir paulatinamente a riqueza do solo ata conseguir o nivel axeitado, mentres que no segundo se utilizarán doses que compense -aproximadamente- as extraccións do sistema de produción.\n“Nas ganderías de vacún de leite non debe aplicarse fertilizante fosfatado”\nAs análises do solo, cunha frecuencia recomendable de catro ou cinco anos, indicarán se as doses recomendadas son correctas ou se, polo contrario, necesitan ser axustadas. Na actualidade, a riqueza en fósforo de bastantes explotacións de leite de vacún é moi alta. Neste caso, non deben aplicarse fertilizantes fosfatados para evitar a contaminación das augas.\nCorrección da acidez do solo\nO aluminio do complexo de cambio do solo é o principal causante do escaso crecemento das plantas en solos ácidos.\nNa táboa 3 recóllense as doses de encalante recomendadas para corrixir a acidez. En caso de utilizar materiais moi activos, como é o óxido ou hidróxido de calcio, recoméndase repartir en dúas veces as cantidades superiores a 1.500 kg/ha de óxido de calcio.\nNiveis de acidez e doses recomendadas de encalante (expresado en forma de óxido de calcio, kg/ha) para corrixila, en función do aluminio presente no complexo de cambio do solo\nRecomendacións de fertilización nitroxenada para pradeiras e prados\nA alfalfa non recibirá adubo nitroxenado. En solos pobres en nitróxeno poderanse aplicar 30 kg/ha de nitróxeno (N) na sementeira para favorecer o establecemento na fase previa á nodulación.\nA recomendación de adubo nitroxenado faise para unha produción anual estimada de 10 t/ha de materia seca. A cantidade de nitróxeno aplicado inclúe de forma decisiva no equilibrio gramínea-leguminosa. Doses altas de nitróxeno, asociadas normalmente a aproveitamentos para ensilar, favorecen o crecemento da gramínea, de modo que a presenza de leguminosas pode chegar a ser insignificante.\nDependendo da orientación produtiva da explotación, o nitróxeno aplicado pode ir desde cero, nas pradeiras en que se confía ás leguminosas a entrada de N na explotación, a ata 450 kg/ha de N , naquelas nas que a produción se basea exclusivamente nas gramíneas.\n1) Fertilización de establecemento. As pradeiras adoitan establecerse no mes de setembro, época na que se recomenda aplicar da orde de 40 kg/ha de N, con excepción das pradeiras ecolóxicas, que non recibirán nitróxeno de síntese.\n2) Fertilización anual de mantemento:\nPradeiras ecolóxicas. Non recibirán nitróxeno de síntese en ningún momento. Pradeiras con presenza importante de leguminosas. As leguminosas non expresan o seu potencial ata ben entrada a primavera. Por isto, adóitase adubar cuns 30-40 kg/ha de N á saída do inverno, un mes antes de que o gando saia ao pastoreo.\nNo resto do ano confíase unha boa parte da produción á leguminosa. Pode haber unha segunda achega de 30-40 kg/ha despois do primeiro pastoreo.\nPradeiras con moi poucas leguminosas. Neste caso confíase a produción ás gramíneas, que necesitan de altas achegas de nitróxeno para dar boas producións. Recoméndase aplicar 60-70 kg/ha de N á saída do inverno, un mes antes da saída do gando ao pasto, e 60-70 kg/ha despois de cada pastoreo ata mediados de xuño, época en que adoita empezar a diminuír o crecemento a causa da seca na España Húmida.\nCompletarase con outra achega de 60-70 kg/ha a principios de setembro para o crecemento de outono. Nas leiras con regadío o adubado pode seguir no verán.\nPradeiras para ensilar. Aplicaranse 80-90 kg/ha de N á saída do inverno, mes e medio antes do corte, e outros 80- 90 unha semana despois do primeiro corte, no caso que se fagan dous para ensilar. Se houbese un despunte da herba, por sega ou pastoreo, ao inicio da primavera, o primeiro nitróxeno aplicarase despois do despunte.\nCereais de inverno e raigrás italiano. Para una produción estimada de 5 t/ha materia seca aplicaranse 100 kg/ha de N, 30 na sementeira e 70 á saída do inverno. No caso de que o cultivo anterior sexa unha pradeira rica en leguminosas ou unha mestura de veza ou chícharos con cereal, poden eliminarse os 30 kg/ha da sementeira.\nMesturas de cereal de inverno con veza ou chícharos forraxeiros ou de raigrás italiano anual con trevos anuais. Non recibirán adubo nitroxenado. En solos pobres en nitróxeno poderán aplicarse 40 kg/ha de N na sementeira. Un exceso de nitróxeno só favorecería o encamado destas mesturas, que adoita producirse de forma natural de cara ao final do ciclo se as producións son elevadas.\nRecomendacións de fertilización fosfatada e potásica para prados e pradeiras:\nPara coñecer as cantidades de fósforo e potasio existentes no solo é necesario dispoñer dunha análise proporcionada por un laboratorio especializado.\nNa táboa 4 recóllense os niveis de fertilidade en función do contido en nutrientes asimilables.\nNiveis de fertilidade do solo segundo contido en fósforo (P) e potasio (K) asimilables, expresados en miligramos por litro de solo:\nFertilización fosfatada (kg/ha de P2O5) de establecemento e mantemento, segundo nivel de fertilidade e modo de aproveitamento, para unha produción estimada de 10 t ha e ano de materia seca. estímase unha extracción polas colleitas de 80 kg/ha de P2O5:\nFertilización potásica (kg/ha de K2O) de establecemento e mantemento, segundo o nivel de fertilidade e modo de aproveitamento, para unha produción estimada de 10 t por ha e ano de materia seca. estímase unha extracción polas colleitas de 250 kg/ha de K2O:\nNas explotacións de leite fanse, normalmente, dous cortes para ensilar na primavera e un corte de limpeza ou pastoreo no outono. As doses superiores a 100 kg/ha de K2O deben repartirse en dúas ou tres veces. Unha dose moi alta á saída do inverno fai que a concentración do potasio das gramíneas sexa moi alta, o que dá lugar ao que se denomina “consumo de luxo”, sen repercusión no nivel de produción. Como consecuencia pode haber escaseza de potasio no solo nos cortes seguintes, o que afecta negativamente ao desenvolvemento dos trevos, que compiten moi mal coa gramínea nunha situación de escaseza de potasio.\nCon máis de 3 vacas por hectárea non é preciso mercar abonos de síntese\nNas granxas de vacún de leite o reciclado dos nutrientes contidos no xurro e esterco sería suficiente para satisfacer as necesidades en fertilizantes fosfatados e potásicos dos cultivos forraxeiros a partir dunha carga gandeira superior a 2,5 vacas/ha e produción de leite por encima de 7.000 litros/vaca/ano.\nSe a carga gandeira fose superior a tres vacas/ha tampouco sería necesario utilizar fertilizantes nitroxenados de sínteses. Curiosamente, o valor do reciclado de nutrientes ignorouse bastante nos últimos anos. Como consecuencia, bastantes explotacións de vacún de leite teñen neste momento un exceso de nitróxeno, de fósforo e de potasio no seu ciclo de nutrientes, ao non ter en conta o valor fertilizante do xurro e do esterco.\nNas análises de solo de parcelas de explotacións de vacún de leite galegas detéctanse, na maioría dos casos, altos niveis de fósforo e potasio, o que indica unha acumulación excesiva de nutrientes e un gasto innecesario na compra de abonos químicos, co conseguinte risco de contaminación ambiental.\nPrograma informático de recomendacións de abonado con xurro (RAX) para cultivos forraxeiros\nFroito da colaboración entre o CIAM e a Cooperativa Agraria Provincial da Coruña, desenvolveuse un programa informático (RAX) que permite calcular a recomendación de abonado do millo e das pradeiras baseándose no uso do xurro como fertilizante principal, e o abono químico como complemento, só no caso de que o abono orgánico non fora suficiente.\nO programa permite introducir tanto os datos das análises de solo, coma as do xurro, tendo en conta para o caso en que non se dispoña da análise do xurro, este pode calcularse a partir da súa densidade, se se coñece. No caso de que tampouco se dispoña do valor da densidade pódese optar por utilizar o valor medio da táboa 9.\nO programa tamén permite almacenar na base de datos as recomendacións de anos pasados, para axustalas se fora necesario, mediante gráficos de evolución da fertilidade do solo de cada parcela.\nActualmente están dispoñibles as seguintes versións do programa: 1) Millo forraxeiro, 2) Fertilización anual de pradeiras, e 3) Fertilización de establecemento de pradeiras. A estes programas, de uso público, pódese acceder a través da páxina www.ciam.gal


A Consellería continúa apoiando durante o Nadal o fomento da lectura, co progama "Hora de ler" | Consellería de Cultura, Educación e Universidade\nMér, 23/12/2009 - 14:28\nFomento da lectura: "Hora de ler"\nAo longo do Nadal a Consellería de Educación e Ordenación Educativa continúa co seu labor en prol da lectura, especialmente con aqueles que teñen que pasar estas datas en centros hospitalarios.\nO reparto de "mochilas hospitalarias" está incluída dentro do programa de impulso a lectura "Hora de ler" sobre a que o Director Xeral de Centros e Recursos Humanos, José Manuel Pinal, sinalou que "estes presentes serán unha compañía para os máis de 250 nenos e nenas que se vexan obrigados a permanecer no hospital nos días de Nadal". Na operación, desembolsáronse preto de 15.000 euros e os libros foron seleccionados conforme a uns criterios de calidade e acordes ás idade dos receptores. Trátase dun agasallo co que segundo Pinal Rodríguez "preténdese contribuír a facer máis grata está época para os rapaces, e que atopen na lectura unha forma de evadirse".\nAs "mochilas hospitalarias" inclúense dentro do programa "Hora de ler", no que tamén se encadran as "Mochilas viaxeiras". Esta última desenvolvese nos colexios, que desde a biblioteca escolar, organizan actividades que implican ás familias, e proporcionan un motivo de encontro entre os membros desta, utilizando a lectura como medio.\nNo proxecto "Mochilas viaxeiras" téñense invertidos 42.566 euros, que permitiron repartir, ata o momento, máis de 4.500 bolsas, en centro públicos tanto de primaria como de secundaria. Grazas a isto os rapaces e rapazas levan ás súas casas, en préstamo temporal e de forma rotatoria,un pequeno lote de libros e outros soportes, adaptados ao seu nivel de idade e aos intereses do alumno e das súas familias. A carteira pode conter materiais diversos, pensando nos distintos membros da familia: contos, cómics, libros de receitas, de xardinería, de saúde ou educación, ou revistas sobre deportes. Tamén inclúen unha película ou un documental divulgativo, un CD de música, ou un xogo de ordenador de carácter didáctico.\nTrátase dunha iniciativa que está a recadar moito éxito, especialmente na zona do rural, onde as familias valoran positivamente a iniciativa de achegarlles o material, tal e como queda reflectido no seus escritos nos diario de mochila., incluídos en cada unha das bolsas dos estudantes.\nIniciativas en prol da lectura\nAdemais moitas bibliotecas escolares galegas editan estes días guías de lectura con recomendacións de libros, películas ou discos, para pequenos e maiores, co fin de difundir o hábito lector e orientar ás familias na adquisición de materiais de calidade, facilitando así a súa participación na formación dos lectores e lectoras. As bibliotecas difunden a través dos seus blogues estas guías, que tamén poden consultarse no enlace http://www.edu.xunta.gal/biblioteca/blog, un dos espazos web que a Consellería pon a disposición da comunidade educativa para a difusión de informacións e materiais elaborados polos centros, relacionados coa lectura e o funcionamento das bibliotecas dos centros educativos.\nMellora dos recursos para as bibliotecas\nO Ministerio de Educación recoñece a labor desenvolvida pola Consellería para xerar interese en torno á lectura. De tal xeito que no 2009 cinco centros escolares resultaron galardoados cos Premios do `Concurso Nacional de buenas prácticas para la dinamización e innovación de las bibliotecas escolares¿, polos seus espazos de lectura. Os CEIP Frián- Teis, de Vigo; o CRA Mestre Manuel Garcés, de Tomiño e o CEIP A Pedra, de Bueu, recibirán 7.000 euros cada un. Mentres que os centros de educación secundaria Sanxenso percibirán 10.000 euros, e o de Catabois, en Ferrol, será recoñecido con 7.000 euros.\nO traballo da Consellería, por dotar dos mellores recursos as bibliotecas escolares, xa se recoñeceu en setembro, ao resultar galardoados tres centros escolares galegos co premio do mesmo Concurso Nacional de 2008.\nCo propósito de acadar óptimas competencias lectoras en todos os escolares, a Consellería desenvolve varios programas. Este curso, a administración educativa galega destinou máis de 1 millón de euros na mellora ao Plan de Mellora de Bibliotecas Escolares, grazas ao que 299 centros públicos poderán gozar de fondos renovados, tanto en formato papel como electrónico ou audiovisual. Estas axudas servirán tamén para adquirir mobiliario específico, mellorar o equipamento audiovisual e informático da biblioteca, e para gastos de funcionamento.\nAdemais, os centros públicos de educación secundaria, bacharelato, formación profesional ou ensinanzas de réxime especial, recibiron 130.000 euros en axudas para o funcionamento de Clubs de Lectura, elemento de probado éxito no fomento deste hábito entre os escolares. Non é de estrañar, polo tanto, que o esforzo que fai a Consellería para lograr facer dos libros un compañeiro habitual do alumnado sexa recoñecido por diversas institucións no Estado, tal e como demostran os galardóns recibidos, e o éxito das Xornadas de Bibliotecas Escolares celebradas o pasado mes de outubro.


Produtos galegos de calidade - Arume - Cocinamos para ti\nA DOP (Denominación de Orixe Protexida) defínese como a distinción que identifica a un produto orixinario dun lugar determinado, unha rexión ou, excepcionalmente, un país, cuxa calidade ou característica débense fundamentalmente a un medio xeográfico particular, cos factores naturais e humanos inherentes a el e cuxas fases de produción teñen lugar, na súa totalidade, na zona xeográfica definida.\nA IGP (Indicación Xeográfica Protexida) defínese como unha distinción que identifica un produto orixinario dun lugar determinado, unha rexión ou un país, que posúe unha calidade determinada, unha reputación ou algunha outra característica que poida, esencialmente, atribuírse á súa orixe xeográfica e de cuxas fases de produción, polo menos unha, ten lugar na zona xeográfica definida.\nTamén existe a Especialidade Tradicional Garantida (ETG) que non fai referencia á orixe, senón que ten por obxecto protexer os métodos de produción e as receitas tradicionais. Así mesmo, o distintivo de Agricultura Ecolóxica indica que o produto foi elaborado seguindo os métodos ecolóxicos aprobados.\nCon este sistema preténdese estimular a produción agrícola variada, protexer contra o abuso e imitación de nomes de produtos e proporcionar á consumidor información específica dos mesmos.\nGalicia, rexión de abundante riqueza gastronómica e natural, chea de tradición e beleza, reúne un abanico considerable de produtos que se encadran dentro de todas estas particularidades.\nAlgúns produtos con IGP son: castaña de Galicia, faba de Lourenzá, grelos de Galicia, lacón galego, mel de Galicia, pan de Cea, pataca de Galicia, pemento dá Arnoia, pemento do Couto, pemento do Oímbra, torta de Santiago, tenreira galega.\nProdutos con DOP: mexillón de Galicia, pemento de Herbón, queixo tetilla, Arzúa-Ulloa, Cebreiro, San Simón dá costa.\nViños con DOP: Monterrei, Rías Baixas, Ribeira Sacra, Ribeiro, Valdeorras.\nViños con IGP, tamén denominados viños da terra: viños da terra de Barbanza e Iria, Betanzos e Val do Miño-Ourense.\nBebidas espirituosas con IGP: bagazo de Galicia, augardente de herbas de Galicia, licor café de Galicia, licor de herbas de Galicia.\nPola súa banda, a agricultura ecolóxica non para de crecer e destínanse xa máis de 20.000 hectáreas ao cultivo ecolóxico; toda unha revolución no sector que actualmente supera os 33 millóns de euros de facturación.\n6 Setembro, 2016 Actualidade, Alimentación\nDenominación de Orixe ProtegidaEspecialidade Tradicional GarantidaIndicación Xeográfica Protexida


Estás: casa consellos O coidado axeitado do enxerto de cravos\nprincipalmente, Debe saber, que este servizo correctamente e con eficiencia pode ser feito só profesional no sector. Non compre un amigos de traballo barato ou coñecidos. Desde o prego - non é só de alta calidade procedemento de hixiene, pero o proceso creativo reais, logo hai un tal servizo, respectivamente,. Ideal, se hai un diploma manicura correspondente, confirmando o seu nivel. Tamén debe contratar os servizos de mestres xa comprobadas, que recomendar bos amigos. resultados de calidade garantir pode obterse nun salón decente, tk. Eles realmente se preocupan a súa reputación.\nOs materiais máis comúns, utilizado para construír - un xel e acrílico. A elección do material depende de desexos do cliente. Desde uñas de xel máis fráxil, non poden ser reparados, e deixando o prego na naroschennыmy Necesitamos un máis suave, de uñas e mans comúns. Con todo, o procedemento é lento build-up (rapidamente cravos construción non vai funcionar), o xel é seco baixo unha lámpada especial 3-4 hora, e só pode ser eliminado cun router. Por outra banda, é un material hipoalergénicas, eo seu brillo da uñas un aspecto saudable fermosa. Acrílico é moito máis forte, El rapidamente adxunto e eliminado por unha solución especial. A súa principal desvantaxe - un cheiro desagradable, que teñen que respirar todo o procedemento build-up.\ne, con todo, independentemente do material, O devandito proceso pode prexudicar as uñas. Mesmo se o prego foi perfecta, e non traer o fungo, e non ferir as uñas accións erradas, en calquera caso, necesidades especiais deixando o prego na naroschennыmy. o feito, que durante a capa de acumulación mói propia placa ungueal, sobre todo se o procedemento se realiza non serra manual, e un router. Tras desgaste prolongado unhas artificiais, propias uñas, xeralmente, tornar-se delgado e suave e na necesidade de reparación. Os expertos recomendan que, para esta tomar vitaminas e calcio.\nmáis, Despois dun asistente profesional, responsabilidade pola conservación e aparencia é pasada para o propietario de manicura. uñas Naroscheny deben ser limpas regularmente con un cepillo suave, porque so eles acumulan po e sucidade. Non é necesario someter esas uñas ao estrés mecánico e comprobar a forza de. Non precisa usalos como obxectos ou corte latas abertas, para non danar o revestimento. Durante a época da colleita ou louza en contacto con produtos químicos é mellor usar luvas de goma de protección. Ademais, ten que evitar a exposición e outros medios, pode danar o revestimento do prego. Too uñas longas son máis susceptibles á deformación, así para tales uñas deben seguir de preto.\nNo caso de danos unha contacte inmediatamente o seu webmaster para corrección de uñas. Se seguir os consellos e coidado coas uñas de extensión, a necesidade para iso será moito menos. Con todo, mesmo as uñas máis ben coidadas ter axustes regulares cada mes ou con máis frecuencia, dependendo da taxa de crecemento da lámina ungueal. É para actualizar a lonxitude revestimento con uñas e corrección de inicio. En función do ámbito de traballo, pasou aproximadamente unha hora. Cos debidos coidados Naroscheny uñas van Deliciosos-se coa súa beleza por un longo tempo.


O goberno municipal demanda calmar o tráfico e coidar ás persoas nas estradas da Xunta - Novas - BNG comarca de Pontevedra - BNG - Bloque Nacionalista Galego\n03 maio 2016 - 12:07\nda xunta goberno nas tráfico municipal\nA Axencia Galega de Infraestruturas da Consellería de Infraestruturas e Vivenda solicitou ao Concello de Pontevedra propostas, proxectos e suxestións, no marco do seu anunciado Plan para a Promoción de Sendas Peonís e Ciclistas nas estradas de titularidade autonómica.\nTrátase dunha oferta que ten un máis que evidente cheiro a fume electoral dentro da campaña que ten iniciada o Partido Popular por toda Galiza, mais non vai ser por iso que o Concello de Pontevedra deixe de facer os deberes.\nAté sete proxectos remitiulle o Concello tomando como base as necesidades apuntadas nos traballos recollidos na M-4, que xa no 2006 definiu as necesidades viarias de Pontevedra, e outros documentos como o Plan de Tráfico do ano 2011 ou mesmo ademanda sobre a variante de Alba e o proxecto de beirarrúas para a PO532 a Ponte Caldelas.\nEn calquera caso, a base da proposta do Concello é a filosofía que impregna o modelo urbano de Pontevedra e máis o interese do BNG por estendelo a todas as parroquias.\nPor iso o noso compañeiro Demetrio Gómez subliñou que as propostas que pon enriba de mesa o Concello de Pontevedra para mellorar a mobilidade e seguranza nas estradas autonómicas que cruzan o termo municipal están vencelladas a potenciación dos núcleos de centralidade nas parroquias, á necesidade de garantir seguridade das persoas e son demandas veciñais.\nA Xunta retoma o hospital de Montecelo despois de 7 anos pareando a perdiz


O FICBUEU 2017 INAUGÚRASE SÁBADO – FICBUEU\nO FICBUEU 2017 INAUGÚRASE SÁBADO 8/09/2017\nO 10º Festival Internacional de Curtametraxes de Bueu abrirase este sábado, 9 de novembro, cunha completa xornada de proxeccións e actividades que se prolongará ata a madrugada. Ás 11 horas comezará a actuación do grupo de jazz A Doce Vita nas inmediacións do Centro Social do Mar, previa á inauguración institucional das 11.45 horas na que, alén das autoridades, tamén estarán presentes os actores Carlos Blanco e Antonio Durán ‘Morris’, alén de membros do xurado e mais directores e directoras das curtas galegas a concurso, como Olga Osorio, Amada Traba, Al Díaz ou David Tembleque.\nNa primeira parte do acto proxectarase o “Noticiario Folk nº 1”, con música ao piano composta e interpretada para a ocasión por Severiano Casalderrey. O profesor José Luis Castro de Paz presentará esta peza de 1932 recentemente recuperada polo Centro Galego de Artes da Imaxe (CGAI) mediante o relatorio titulado “O cine republicano en Galicia: Ramón Barreiro e o noticiario Folk”. A continuación, estrearase a curtametraxe “Megalópole”, realizada por mozas e mozas con discapacidade intelectual no obradoiro impartido no centro da Asociación Juan XIII en Cangas, dentro da Área Social do FICBUEU patrocinada pola Obra Social “la Caixa”. O filme está protagonizado por Mónica Camaño, Fran Paredes e Casilda Alfaro.\nTras o acto inaugural, arredor das 13:00 horas abrirase o “punto de encontro” na sala Amalia Domínguez, cunha sesión vermú amenizada pola banda Desconcerto e patrocinada por Bodegas Lodeiros e por Rosa de los Vientos. Ao longo da semana, público e cineastas poderán atoparse neste espazo, que acollerá tamén a exposición “10 anos de cine”, que conmemora unha década de FICBUEU e na que moitas e moitos asistentes se recoñecerán.\nA programación continuará pola tarde coas proxeccións da Sección 10º Aniversario con seis cintas que de seguro agradarán ás espectadoras e espectadores porque todas elas foron merecedoras do Premio do Público. Ás 19.45 horas desenvolverase no Museo Massó o encontro con ‘Morris’, Premio Cine Galego na presente edición do festival, e ás 22 horas volverán as curtas no Centro Social do Mar coa Sección Galicia, sesión que terá un custe de 2 euros, mentres que o resto de propostas do día serán con entrada de balde. A última das actividades, denominada Debuxando coa Luz e patrocinada por R, comezará a media noite e estará protagonizada polo ilustrador Luis Davila e máis a Banda de Música Artística de Bueu.


Os socialistas queren recuperar o servizo 24 horas da ambulancia de Foz | A Mariña Xa!\nOs socialistas queren recuperar o servizo 24 horas da ambulancia de Foz\n10 Out 2019 Actualidade, Foz Actualidade, Foz\nO Grupo Parlamentario dos Socialistas de Galicia, por iniciativa das súas deputadas e do seu deputado, Patricia Otero Rodríguez, Julio Torrado Quintela e Noela Blanco Rodríguez, a través do portavoz e ao abeiro do disposto no artigo 160 do Regulamento da Cámara, presentou ante esa mesa a proposición non de lei para o seu debate na Comisión 5a.\nO pasado día 29 de maio de 2019 publicáronse os pregos de condicións técnicas do concurso público para a prestación do servizo de transporte sanitario urxente ofertado polo Servizo Galego de Saúde e a Fundación de Urxencias Sanitarias de Galicia-061.\nNo novo concurso público de servizos de transporte sanitario urxente, que se atopa en fase de licitación, o persoal das ambulancias estará composto por dúas persoas técnicas de emerxencias, un medico ou unha médica e un enfermeiro ou enfermeira, agás nas ambulancias de Foz, Monforte e O Salnés, onde a Xunta de Galicia suprime un destes técnicos nos pregos.\nEste servizo de urxencias extrahospitalarias atende patoloxías tempodependentes, é dicir, onde a vida dos doentes corre perigo, e con este novo servizo non se pode asegurar a calidade na atención das persoas. O equipo humano é fundamental para atender esas patoloxías ou situacións, e polo tanto, a presenza dos dous técnicos para poder localizar e chegar o punto da emerxencia é fundamental sobre todo nunha zona rural como é o ámbito de actuación deste recurso de soporte vital avanzado.\nNa actualidade a ambulancia medicalizada con base en Foz conta en cada quenda de garda con dous T.E.S, un médico e un DUE, coma o resto de ambulancias medicalizadas do territorio galego. Tras o recorte de persoal a dotación humana só estará formada por un TES, un médico e un DUE, situación que non se producirá no resto das ambulancias medicalizadas de Galicia.\nEsta supresión dun T.E.S na ambulancia de Foz suporá diferencias na atención que sufrirán os habitantes de Foz e da Mariña lucense en xeral e creará a figura de pacientes de primeira e de segunda.\nO Partido Popular de Galicia ataca unha vez máis a sanidade pública da Mariña de Lugo, con este novo recorte de persoal.\n“Desde o Grupo Socialista pedímoslle ao Goberno do Partido Popular da Xunta de Galicia que garanta, para a Mariña de Lugo, a igualdade de condicións coas ambulancias medicalizadas do resto de Galicia” din os socialistas.\n“A maiores no ano 2011 recortouse o horario da ambulancia asistencial con base en Foz. Un servizo que, a día de hoxe, segue cun inxustificado horario recortado a 12 horas, que empeora os tempos de resposta do servizo. Por iso o PSOE presenta a proposición non de lei” engaden.\nModificar o novo concurso para o Servizo de Transporte Sanitario Urxente Terrestre da Fundación Pública Urxencias Sanitarias de Galicia-061, de xeito que se manteñan as dúas persoas técnicas de Emerxencias Sanitarias na ambulancia medicalizada de Foz. E recuperar o horario das 24 horas para a ambulancia de asistencia con base en Foz.\nAnterior Entregados os premios do VI Concurso de Fotografía Medioambiental de Xove\nSeguinte En breves coñecerase o nome da empresa que se fará cargo da recollida do lixo de Burela


Unha empresa ourensá distribuirá online para España as producións da Fox\nUnha empresa ourensá distribuirá online para España as producións da Fox\nRedacción | lunes, 18 de julio de 2016, 13:05\nARCHIVADO EN | Tendeus EMPRESA ourense TECNÓPOLE Fox comercio electrónico\nTendeus, a empresa especializada en comercio electrónico situada no Parque Tecnolóxico de Galicia-Tecnópole, distribuirá para toda España as películas e series da multinacional norteamericana Twentieth Century Fox a través dunha nova plataforma online. Logo de conseguir este acordo coa compañía líder na industria cinematográfica, a empresa galega comercializará para todos os suscriptores españois o catálogo completo de contidos a partir do mércores día 20 a través de Foxdirect.es.\nSeries de éxito como Os Simpson ou Homeland e películas que xa son clásicos, como Titanic ou Avatar, xunto con novidades como Deadpool, forman parte da oferta de Twentieth Century Fox Home Entertainment (TCFHE). En total, a empresa ourensá poñerá no mercado a través de internet máis de 3.000 referencias, que se irán ampliando de maneira continuada.\nFoxDirect España recolle o formato de e-commerce empregado con éxito no Reino Unido e que permite que empresas e colectivos poidan acceder a descontos exclusivos promocionais para os seus clientes ou empregados sobre todo o portfolio de Fox Home Entertainment.\nTendeus é unha consultora especializada en TIC, integrada por un equipo multidisciplinar, especialista en comercio electrónico. Traballou na integración de plataformas de referencia como Amazon, eBay, Rakuten, El Corte Inglés e Carrefour. En total, máis de cincuenta plataformas e-commerce en todo o mundo.\nO primeiro notebook deseñado en España nace na Tecnópole de Ourense


Glosario de termos - Fondos Europeos\nGlosario de termos/\nGlosario de termos Glosario de termos\nPrincipais definicións de conceptos empregados na xestión de fondos comunitarios\nO Regulamento (UE) nº 1303/2013, do Parlamento Europeo e do Consello, do 17 de decembro de 2013, na súa primeira parte, recolle unha serie de definicións de conceptos utilizados na xestión dos fondos comunitarios.\nNeste apartado figuran algúns dos conceptos máis comunmente utilizados cando nos referimos aos fondos comunitarios.\nCategoría de rexións: a categorización dunha rexión como:\nRexión menos desenvolvida, cuxo PIB per cápita sexa inferior ao 75% do PIB medio da Europa dos Vinte e sete.\nRexións en transición, cuxo PIB per cápita estea entre o 75% e o 90% do PIB medio da Europa dos Vinte e sete.\nRexións máis desenvolvidas, cuxo PIB per cápita sexa superior ao 90% do PIB medio da Europa dos Vinte e sete.\nProgramación: proceso de organización, toma de decisións e asignación de recursos financeiros en varias etapas destinado a executar, con carácter plurianual, a acción conxunta da Unión Europea e dos Estados membros a fin de alcanzar os obxectivos da Unión Europea para un crecemento intelixente, sustentable e integrador. A programación fai referencia aos mecanismos administrativos utilizados para alcanzar os obxectivos dos Fondos Estruturais e de Investimento Europeos.\nPrograma operativo: é o documento aprobado pola Comisión Europea para desenvolver un marco comunitario de apoio, integrado por un conxunto coherente de eixos prioritarios compostos por medidas plurianuais, para a realización do cal pode recorrerse a un ou máis fondos comunitarios. Os programas operativos son plans detallados nos que os Estados membros establecen como se gastará o diñeiro procedente dos Fondos Estruturais e de Investimento Europeos durante o período de programación.\nObxectivo específico: resultado ao que contribúe unha prioridade de investimento ou unha prioridade da Unión Europea nun contexto nacional ou rexional particular, mediante accións ou medidas emprendidas dentro de tal prioridade.\nOperación: un proxecto, contrato, acción ou grupo de proxectos seleccionados polas autoridades de xestión do programa de que se trate, ou baixo a súa responsabilidade, que contribúan a alcanzar os obxectivos dunha ou varias prioridades.\nBeneficiario: un organismo público ou privado e, unicamente a efectos do Regulamento do Feader e do Regulamento do FEMP, unha persoa xurídica, responsable de iniciar e executar as operacións. No contexto dos réximes de axudas de Estado, o organismo que recibe a axuda.\nGasto público: toda contribución pública ao financiamento de operacións que teñen a súa orixe no orzamento de autoridades públicas nacionais, rexionais ou locais, o orzamento da Unión Europea relacionado cos Fondos EIE, o orzamento de organismos de dereito público ou o orzamento de asociacións de autoridades públicas ou organismos de dereito público.\nInstrumentos financeiros: as medidas da Unión Europea de axuda financeira adoptadas con carácter complementario con cargo ao orzamento para a consecución dun ou varios obxectivos políticos específicos da Unión Europea. Poderán adoptar a forma de investimentos en capital ou cuasicapital, préstamos ou garantías, ou outros instrumentos de repartición do risco, e poderán, se procede, combinarse con subvencións. A finalidade do uso dos instrumentos financeiros non é unicamente lograr que o financiamento da política de cohesión sexa máis eficiente e sustentable, dado que os recursos devólvense e poden «reciclarse». Ao mesmo tempo, crean incentivos para que os investidores privados participen en proxectos e para que os proxectos aumenten o rendemento e exerciten maior disciplina financeira.\nIrregularidade: todo incumprimiento do dereito da Unión Europea ou do dereito nacional relativo a súa aplicación, derivado dun acto ou omisión dun operador económico que participa na execución dos fondos EIE, que teña ou poida ter un efecto prexudicial no orzamento da Unión Europea ao imputar a este unha partida de gasto inxustificado.\nOutros conceptos de uso frecuente no contexto dos fondos europeos son os seguintes:\nTaxa de cofinanciamento: é a contribución que achegan os fondos da Unión Europea a un programa. Exprésase como unha porcentaxe do custo total do programa. O cofinanciamento está suxeito, polo xeral, a un limiar máximo definido como unha porcentaxe do valor total do programa ou unha parte do mesmo. A Comisión Europea especifica as taxas de cofinanciamento para cada programa operativo.\nXestión compartida: o financiamento da Unión Europea pode adoptar dúas formas de xestión. Por unha banda os fondos xestionados central e directamente pola Comisión Europea, por exemplo, para a investigación. Por outra banda, fondos cuxa xestión se comparte entre a Unión Europea e os Estados membros, por exemplo, os Fondos Estruturais e o Fondo de Cohesión. A Unión Europea confía a xestión destes últimos aos Estados membros. O groso do gasto da Unión Europea inclúe fondos que se xestionan de maneira compartida entre os seus Estados membros da Unión Europea. No caso dos fondos de «xestión compartida», actualmente a Comisión Europea delega nos Estados membros a execución dos programas de ámbito nacional. Os Estados membros posteriormente distribúen estes fondos entre os destinatarios finais (por exemplo, empresas, agricultores, concellos, etc.).\nSubvencionabilidade do gasto: os criterios para optar á subvencionabilidade do gasto determinan se un custo concreto pode optar ao financiamento dos Fondos Estruturais e de Investimento Europeos. O Regulamento sobre disposicións comúns establece os principios básicos da subvencionabilidade do gasto a nivel europeo para asegurar a coherencia das normas aplicadas nos Estados membros. Os criterios pormenorizados formúlanse a nivel nacional. Para que unha partida de gasto poida optar a financiamento, un requisito previo establece que debe pagarse entre a data de presentación dos programas operativos á Comisión Europea ou desde o 1 de xaneiro de 2014 (o que sexa anterior) e o 31 de decembro de 2023. A Comisión Europea tamén adoptou unha lista de partidas de gasto que non teñen dereito a optar ás contribucións dos fondos EIE, por exemplo, o interese da débeda e o imposto de valor engadido recuperable.


Vieiros: Galiza Hoxe - Estados Unidos decide boicotear a conferencia da ONU sobre racismo\nA Durban II\nRedacción - 19:00 28/02/2009\nTags: anti-semita boicot conferencia EUA Israel ONU racismo\nAo fondo, a sede da ONU en Xinebra, onde se ha desenvolver esta cimeira, en abril\nIsrael amosou hoxe a súa alegría pola decisión de Estados Unidos de boicotear a Conferencia Durban II das Nacións Unidas sobre racismo, ao tachar o encontro de anti-semita.\nUn responsábel do Departamento de Estado confirmoulle este sábado ao xornal The Washington Post que os EUA finalmente decidiron non participar ao se opoñeren ao documento que está en discusión nesta xuntanza. A comezos de febreiro, unha delegación estadounidense estivo en Xenebra, onde se desenvolverá este encontro en abril, para participar nas negociacións preliminares da conferencia. Alí, os enviados discordaran co contido previsto, considerando que o texto individualiza "inxustamente" a Israel como albo de todas as críticas.\n"Cuberta cun manto de loita contra o racismo, esta conferencia é realmente anti-semita e anti-israelita. A decisión dos EUA debe servir de exemplo a outros países que compartan os noso valores", declarou a ministra de Asuntos Exteriores e viceprimera ministra do Estado de Israel, Tzipi Livni nun comunicado, citado pola axencia AFP. "Felicito os EUA por esta decisión, que proba que a Administración americana é fiel aos seus compromisos con Israel. "É unha proba máis dos lazos estreitos que unen os nosos dous países", comentou tamén nun comunicado Sylvan Shalom, deputado do partido Likud.\nO encontro, marcado para abril, ten como obxectivo revisar os progresos da declaración da Cimeira Mundial contra o Racismo, a Discriminación Racial, a Xenofobia e a Intolerancia, de 2001, realizada en Durban, en África do Sur.\nA noticia en The Washington Post


Medios para a potencia en homes - Hammer of Thor\nA causa da disfunción eréctil pode ser trauma, inflamación, estrés, fatiga. En algúns casos, a mellora pode ser conseguido a través da aplicación dun medio para potencia en homes de acción rápida - medicamento en forma de comprimidos, gotas ou comida é útil para aumentar o poder sexual. Algúns deles teñen acción rápida, e algúns debe ser tomado regularmente para acadar un resultado positivo.\nNun sentido amplo, a potencia é a presenza de forzas e capacidades para realizar unha determinada acción. Con todo, en unha estreita sentido, este concepto describe a capacidade de homes que teñen ereções e para ter relacións sexuais . Isto é aplicable só para a metade forte da humanidade. A capacidade para manter unha vida saudable vida sexual determina a súa autoestima e inflúe a actividade fóra da cama.\nProblemas de unha íntima natureza xorden problemas psicolóxicos, e, por exemplo, a enfermidade da próstata . Tales problemas deben consultar varios expertos para resolver o problema: psiquiatra, urologista, sexólogo, cirurxián. En algúns casos, axudando un cambio de estilo de vida. Noutras situacións, ten que comezar a tomar medicamentos hormonais, ou un medio para potencia en homes de acción rápida introducindo o desexado efecto temporal, con todo, non ten un tratamento Xeral do sistema reprodutor.\nA medicación que contén vardenafil (generic Levitra) é unha substancia usada para tratar os problemas de natureza íntima.\nFondos en base a yohimbine (yohimbine Cloridrato) - este alcalóide mellora o metabolismo , mellora a función sexual e aumenta a libido.\nPreparacións conteñen cantharidin (Shpanskaya voar ), é un medio para a potencia en homes inclúen acción rápida como un estimulante.\nCrese que o mellor remedio para a potencia en homes só poden ser atopados na medicina popular. Tinturas de herbas e herbas dilata os vasos sanguíneos, mellora o fluxo de sangue e estimular o músculo liso de relaxación. Entre o máis popular e accesible ingredientes - urtiga, ginseng, gardada, bicho da seda, tomiño e aire. Son usados como un ingrediente para medicinais mesturas, por exemplo, no renal té, ou como unha ferramenta separada. Do exterior recursos naturais, que son coñecidos cogumelo Lynch.\nO mellor medicamento para potencia non pode ser comparado con o efecto a longo prazo de unha nutrición adecuada. Xeralmente recoñecido afrodisíacos (libido enhancers) son peixes e mariscos. Son caros, pero os beneficios son visibles. Produtos baratos para o home forza é verdes, especialmente salsa e apio. Eles conteñen vitaminas B e cinco. Estas substancias axudar a restaurar a función das glándulas e a produción de testosterona . Unha dieta que contén gran cantidade de vexetais e froitas, terá un efecto positivo sobre a potencia.\nRemedios naturais para potencia os homes teñen un efecto restaurador. Non espera inmediata efecto. Suplementos dietéticos e remedios populares son utilizados despois do tratamento por poderosos medicamentos, ademais, ás veces, xunto con eles. É importante para eliminar o grave problemas, tales como a inflamación. Despois de prescribir un curso de Suplementos dietéticos (por exemplo, o poder do Emperador), que ten como obxectivo mellorar a función eréctil ou esperma formación. Ademais, produtos naturais como Laverone practicamente non mostran efectos secundarios, xa que contén substancias naturais de pole ou Goji berries.\nMoitos homes están interesados en métodos que axudar a aumentar a potencia rapidamente. Normalmente, este efecto ten calquera potencia en homes de acción rápida.\nA longo prazo vai axudar produtos naturais. A través de comer marisco , un home pode mellorar a súa forza e a libido. Froitos secos con mel é coñecido pola súa acción estimulante. Útiles haberá exercicios especiais destinadas a formación a púbico-coccygeal músculos .


Nora Cifuentes.- EFEverde.- Á catedral de Santiago de Compostela chegan cada ano centos de miles de peregrinos que percorren a ruta máis antiga de Europa, cuxa conservación é posible grazas a chamarse tamén “O Camiño da Reciclaxe”.\n“Hai mil maneiras de percorrer os pobos e aldeas ata chegar a Santiago, pero só unha para conservalo: reciclar e evitar a ‘ basuraleza'”, explica a EFE Carolina Martín, responsable do proxecto en Ecoembes.\n“O Camiño é o que nos ensina a mellor maneira de chegar, e enriquécenos mentres o atravesamos” así falaba Paulo Coelho a través de “O Peregrino” (1987), protagonista e á vez título dunha novela ambientada no Camiño de Santiago.\nCon semellantes cifras, preservar esta realidade histórica e rural, na que arte, cultura, tradición e espiritualidade conflúen no medio dunha contorna natural, sería moito máis difícil sen a colaboración de todos. E tamén, por suposto, dalgunhas propostas empresariais, como a de Ecoembes e a súa iniciativa de “O Camiño da Reciclaxe”.\nEn 2016, incluíuse ao Camiño Francés de Galicia na iniciativa; en 2017 sumouse Asturias (o Camiño do Norte); e este 2018 incluíuse á Rioxa. En total, 401 albergues sumáronse ao proxecto e, segundo indica a Efe Carolina Martín, responsable do plan: “a maioría continuaron connosco e están contentísimos. Sexan públicos ou privados, os albergues apostan pola sustentabilidade”.\nEliminar a ” basuraleza”\nEstes aloxamentos tamén recibiron outros materiais, como un libro para levar o reconto do baleirado de papeleiras, felpudos para colocar na entrada coas palabras “benvido a un albergue sustentable” (tamén chamados ” ecoalbergues”), e a insignia de ” hospitalero sustentable” para os anfitrións, identificándoos así como parte do proxecto.\nTamén foron equipados con letreiros explicativos sobre como funciona a reciclaxe; adhesivos con mensaxes como “apaga a luz, acende o teu lado eco” acompañando os interruptores e as lámpadas; ou “pecha a billa ante o malgaste de auga” á beira dos fregaderos e lavabos; e carteis con imaxes da beleza do camiño e o lema da campaña: “Mil formas de vivilo, só una de conservalo: recicla”, adornando as paredes.\n“Dá igual por que motivo lánzanse as persoas ao Camiño de Santiago: por razóns culturais, relixiosas, turísticas… Hai moitas maneiras de facelo, pero só una de conservalo: evitando a ‘ basuraleza'”, explica Martín.\n” Basuraleza” é o termo co que en Ecoembes refírense ao lixo que se acumula na natureza: “É unha palabra que oxalá morrese, porque significaría que se acabou o problema… Pero desgraciadamente existe, e hai que poñerlle un nome”, engade.\nConcienciar aos peregrinos acerca do problemático desta ” basuraleza” e da importancia dun “Camiño Sustentable” non sería posible sen estas iniciativas pero, á súa vez, tampouco podería ter lugar sen a colaboración dos ” hospitaleros sustentables” que, en cada albergue, informan os visitantes e provenlles de todo o necesario.\nUn deles é Isaac, do albergue público de San Lázaro, na propia cidade de Santiago de Compostela. Segundo relata a EFE, “non todo o mundo recicla correctamente porque falta información, así que nós suplimos ese labor”.\n“Nós xa reciclabamos antes, pero agora con esta campaña fantástica cremos que se transmitiu aos peregrinos moito mellor”, explica este hospitalero sustentable.\nEste ano, ademais, aos peregrinos que visitan os albergues sustentables entréganselles unhas bolsas reutilizables para que poidan transportar o lixo xerado no seu percorrido e reciclala nos contedores adecuados. E, segundo Isaac “cada vez ven máis persoas chegando a Santiago coas bolsas amarelas de Ecoembes, levándoa consigo desde outros tramos da ruta”.\nSobre isto, Carolina Martín non oculta a ilusión que ten: “cando vexo aos peregrinos camiñando coa bolsa colgada e comprometidos coa reciclaxe, emocióname”, confesa.\n“As bolsas quítannolas das mans!”, comenta a EFE Lola, outra hospitalera sustentable, esta vez do albergue privado Km0, tamén en Santiago. “A xente utilízaas moito e ben. É máis, eu mesma téñoa e a uso”, engade e recalca que “a iniciativa é unha moi boa idea, lóxica e básica”.\nE, para premiar o entusiasmo e a dedicación dos hospitaleros sustentables, Ecoembes planeou que, ao longo do ano, un “peregrino misterioso” visite os albergues comprometidos coa iniciativa. Entre aqueles que a cumpran, sortearán unha mellora sustentable valorada nuns 2.000 euros.\nPorque, efectivamente, hai mil razoes para facer o Camiño de Santiago: peregrinaxe relixiosa, homenaxear a Coelho, turismo rural e cultural, curiosidade histórica ou artística, motivos espirituais ou ecoloxistas… As causas son varias, e o destino a mesma catedral.\nEcoturismo EFEverde en Galego Galego Turismo ambiental Turismo de Naturaleza Turismo ecológico Turismo sostenible Viajes de naturaleza Viajes ecológicos 2018-06-29\nTemas: Ecoturismo EFEverde en Galego Galego Turismo ambiental Turismo de Naturaleza Turismo ecológico Turismo sostenible Viajes de naturaleza Viajes ecológicos


Cheminea dos Mouros | abeancos.gal\nCheminea dos Mouros\nSantiso - Santa María de Vimianzo\nMonte da Cebreira\n42º 53´ 13,25´´ N\n8º 1´ 10,10´´ W\nA Cheminea dos Mouros correspóndese cunha formación xeolóxica natural producida mediante fenómenos erosivos. Trátase dun elemento da paisaxe moi sobranceiro, cuxa forma caprichosa probablemente deu lugar a ser bautizada cun nome tan gráfico: por un lado o de "cheminea" debido a súa forma estilizada, esbelta e prominente, e por outra banda esa alusión ou atribución "ós Mouros" leva a vinculala cunha das figuras máis características e intrínsecas do noso imaxinario popular. É ben sabido que a este pobo mítico do folclore galego, que acostuma vivir baixo terra, maniféstase por ser unha raza de seres argallantes e inquedos que ademais de aparecérselle ós mortais, tamén son os responsables da elaboración e construción de canto monumento antigo se ergue polo país (a eles se lle atribúe a construción de monumentos megalíticos, castros, castelos, pontes,...e tamén de elementos naturais sobranceiros da paisaxe).\nNa liña do anteriormente exposto non resulta nada raro atoparnos perante penedías destacadas polas súas dimensións e formas, ás que a tradición popular oral deu por asignar a este pobo mítico imaxinario, ó coidar que a súa feitura tiña que deberse a estes seres argalleiros e non ós fenómenos naturais que producen a erosión sobre elementos xeolóxicos (vento, auga, pedrisco,...). Na Terra de Melide existe outro exemplo moi coñecido da atribución dunha forma xeolóxica caprichosa a eses seres mitolóxicos, a renomeada Pena Moura da Moruxosa no Bocelo, ou tamén o xacemento altomedieval da Torre dos Mouros, en Sobrado dos Monxes, caracterizado por estar encadrado nunha especie de acrópole natural formada por enormes afloramentos graníticos.\nNo caso da Cheminea dos Mouros, a pesar de ser unha forma natural moi destacada, non goza da notoriedade dos dous exemplos anteriores, aínda que se atopa nun enclave moi próximo a núcleos de poboación (O Rechinol, Teillor, Reboredo ou Vimianzo), e mesmo a pouca distancia da vila de Melide. Tamén resulta curioso ese descoñecemento xa que se atopa na marxe sur do Río Furelos, no seu curso baixo, onde se construiu a principios do século XX (ano 1909) a presa da Central Eléctrica do Rechinol, que case todo o mundo coñece.\nA "Cheminea" encádrase nunha paraxe moi fermosa, de alto valor ambiental e paisaxístico, nunha zona de val moi pechado e abrupto no que o curso do Furelos discorre entre cantís moi altos e escarpados, nos que agroman bloques de rochas ultrabásicas (anfibolitas, dunitas e serpentinitas), producindo formas moi accidentadas e caprichosas, sendo unha das máis destacadas ésta da que estamos a falar. Esta formación sitúase a unha distancia de tan só 55 metros ó norleste do xacemento arqueolóxico de "Os Castelos", vinculado tamén a un amplo afloramento rochoso de superficie aplanada e proxectado directamente sobre o escarpe, e que pode tratarse dun asentamento de época medieval que na actualidade presenta máis interrogantes ca respostas.\nAmbos elememtos da paisaxe, Os Castelos e a Cheminea, chamaron a atención do médico e historiador melidao Don Eduardo Álvarez Carballido, unha das figuras máis eruditas e sobranceiras da historia local, a quen tanto lle debemos. A estas formacións naturais e arqueolóxicas dedicoulles un artigo no Boletín de la Real Academia Gallega, do ano 1913 no nº 75 desa afamada publicación.\nRespecto á Cheminea compre acentuar que se corresponde cun esbelto e exento bloque rochoso que mantén un equilibrio inestable e que se proxecta directamente sobre a vertente. A forma, a pesar de amosarse como moi suxestiva, non presenta ningún tipo de alteración ou acción antrópica, senón que dita forma peculiar resposta á acción de fenómenos erosivos, pero a mellor maneira de referirse a ela e describila é botar man das verbas de Don Eduardo Álvarez Carballido: "La primera (Os Castelos) se levanta en la orilla del río; arranca perpendicular y se eleva casi hasta la cima de la montaña, empotrada en la misma por su parte posterior, y aislada por el frente y parte superior de ambos lados. La otra (a Cheminea dos Mouros) es una gran roca, cuya rara formación geológica hace dudar si la mano del hombre ayudó en su trabajo a la naturaleza: tal es la forma de disgregación que en ella se observa; aparece horadada en toda su altura, formando una rústica chimenea, utilizada de tiempo inmemorial por los pastores, únicos visitantes de aquel inculto monte, para encender fuego y calentar sus miembros ateridos por el húmedo cierzo, que en los crudos días del invierno les obligaba a abandonar momentaneamente sus rebaños".\n- Vázquez Neira, Cristina e Broz Rodríguez, Xurxo: "Os Castelos e a Chimenea dos Mouros do Rechinol, suxestivos topónimos nos que se agocha un xacemento arqueolóxico". Boeltín nº 25 do Centro de estudios Melidenses-Museo da Terra de Melide, ano 2012.\n- Vázquez Neira, Cristina e Broz Rodríguez, Xurxo: "Os mouros na Terra de Melide I: A Cheminea dos Mouros do Rechinol". Publicado en GaliciaEncantada.com, agosto 2016.\nCasa de Goiás\nCruceiro de Vimianzo\nConxunto de arquitectura popular en Fontexoán\nPonte 1 de Catasol


Recordatorios solidarios para vodas e outros eventos | Consumer\nRecordatorios solidarios para vodas e outros eventos\nOs recordatorios solidarios suplen aos tradicionais para vodas, comuñóns, bautizos ou aniversarios e representan doazóns a proxectos en desenvolvemento\nPor Azucena García 5 de Xuño de 2012\nOs recordatorios poden ser solidarios. Esta modalidade destina a proxectos en desenvolvemento unha doazón ou artigos que os organizadores da celebración financian. Estes cartóns son frecuentes en vodas, comuñóns e bautizos. Cada invitado recibe a súa ou ben un agasallo como símbolo da celebración, pero máis aló do significado decorativo, a miúdo teñen pouco valor. Ata agora. Hai recordatorios solidarios para vodas, comuñóns, bautizos e aniversarios, que se traducen en doazóns económicas, apadriñamentos ou agasallos e que, en todos os casos, pódense personalizar.\nRecordatorios para vodas, comuñóns, bautizos e aniversarios\nOs recordatorios solidarios representan unha doazón e un recordo, fronte aos detalles tradicionais decorativos\n“Facer dunha celebración un acto solidario”. Así sintetiza World Vision a filosofía dos seus recordatorios. A miúdo, estes cartóns entréganse en celebracións como vodas, comuñóns ou bautizos, aínda que os invitados non sempre os conservan. É frecuente que estes e outros detalles gárdense en caixóns ou armarios e caian no esquecemento, antes de facelo ao cubo do lixo.\nCo fin de atopar unha utilidade a este desembolso, World Vision propón os recordatorios solidarios. Fronte a outros detalles que poden ser máis decorativos que prácticos, estes cartóns representan á vez un recordo e unha doazón a proxectos de educación, nutrición e acceso á saúde de América Latina e África. En lugar de entregar a cada convidado un obsequio ou un recordatorio tradicional, destínase ese diñeiro a un fin solidario, xunto cunha doazón. Este modo de axuda outorga ao doante o dereito a obter un certificado de doazóns, que poderá presentar na Declaración da Renda para beneficiarse da dedución correspondente.\nElena Vázquez é unha das persoas que colaborou con World Vision nesta iniciativa, con motivo da comuñón da súa filla. “Vinme reflectida no invitado que non sabe que facer cos recordos de voda e comuñón -explica-. Ademais, a situación de millóns de nenos non é a da miña filla, que tivo moita sorte”. E é que ela destinou a súa doazón “ao alivio da crise que están a sufrir miles de nenos no Sahel“, indica a ONG.\nDoazóns económicas, apadriñamento ou agasallos solidarios\nCada cartón custa un euro, un importe ao que se engade a doazón. O tipo de axuda divídese entre varias opcións: doazóns económicas para un proxecto, apadriñamentos ou agasallos solidarios. A elección reflíctese no cartón que se entrega aos invitados, a quen se informa do destino da doazón. Mesmo é posible apadriñar a un neno en nome dos invitados, destinar un importe fixo por cada asistente ou destinar a proxectos parte do agasallo que estes fan aos noivos ou aos nenos.\nÉ posible apadriñar a un neno en nome dos invitados ou destinar a proxectos parte dos agasallos que se fan aos noivos ou aos pequenos\nQuen adquire os recordatorios elixe o importe ou o agasallo e o destino dos mesmos. Entre as causas que se poden beneficiar, destaca a situación que se vive en Sahel e no Corno de África, pero hai moitas outras. É posible destinar un importe concreto a axuda de emerxencia ou ben elixir un agasallo entre os propostos por World Vision. O procedemento é sinxelo: elíxese un agasallo e un importe co que se adquire un artigo ou varias unidades.\nOs agasallos divídense por prezos. De 10 a 30 euros, é posible adquirir mosquiteras para evitar a malaria, 100 gramos de sementes, material escolar ou flores que non se marchitan, 230 abrazos ou unha tonelada de sorrisos, entre moitos outros. De 40 a 60 euros, os agasallos abarcan unha cabra que proporcione leite fresco a moitos nenos, material escolar para 15 alumnos de primaria, un agasallo para un menor apadriñado e medios para mellorar a nutrición infantil. De 70 a 120 euros, segundo o importe, adquírense apeiros de labranza e sementes, medicamentos para unha botica comunitaria e un apadriñamento durante seis meses ou un ano.\nPersonalizar os recordatorios\nImaxe: World Vision\nOs recordatorios solidarios adáptanse, como os tradicionais, ao gusto de quen os adquiren. Estes elixen tanto o exterior como o interior dos cartóns. Poden incluír datos do evento, unha fotografía, unha mensaxe do doante ou información achega do destino dos fondos.\nRespecto da fotografía, en cada recordatorio pódense incluír unha ou varias, tanto dos noivos que celebran a súa voda, como dos nenos que celebran a comuñón, bautizo ou aniversarios. As imaxes tamén recollen, no seu caso, escenas do destino dos fondos, como un neno apadriñado ou unha comunidade.\nNo seu caso, Elena Vázquez participou no deseño dos cartóns. Foi ela mesma quen achegou as súas ideas a World Vision, que as reflectiu en cada cartón. “Temos unha afillada en Guatemala, Suani, e queriamos que estivese presente no cartón, dando visibilidade ao programa de desenvolvemento do que forma parte”, detalla. “O resultado foi un cartón precioso que sorprendeu aos invitados e que fará que a lembren, ademais de coñecer á organización e o seu traballo coa infancia desprotexida”, recalca.\nDesde a súa propia experiencia, Elena considera que este tipo de agasallos destacan sobre todo polo seu valor simbólico, ademais de ser un modo de implicar aos nenos en temas solidarios. “Son un sementado hoxe para recoller mañá. Animo a todas as persoas a telos en conta porque son un éxito seguro”, conclúe.\naniversarios bautizo comuñón doazón proxectos desenvolvo recordatorio voda\n10 razóns para apadriñar a unha neno\n7 xestos sinxelos para converterche nun doante


Arrinca a primeira das 8 actividades de apoio ao emprendemento dos Orzamentos Participativos - Xornal de Lugo " />\norzamentos participativosemprendemento3c: Capital Creativo Competitivo\nDeu comezo hoxe a primeira das accións en prol do emprendemento que organiza o Concello de Lugo en base ás peticións dos cidadáns a través dos orzamentos participativos. Así, as concelleiras de Concello e Cidadanía, Rosana Rielo, e de Economía e Emprego, Ana Prieto, acompañaron aos participantes no programa denominado 3 Cs: Capital Creativo Competitivo; unha iniciativa que ofrecerá a 20 empresas e emprendedores capacitación e asesoramento personalizado para definir e reinventar os seus modelos de negocio, co obxectivo de descubrir e implementar metodoloxías creativas que melloren a súa capacidade competitiva.\nNa visita tamén estivo un técnico do CEI-NODUS, Norman Veiga, representantes de AJE (encargados de presentar a iniciativa no proceso activado polo Goberno de Orzamentos Participativos) e o asesor desta actividade. O Programa 3C: Capital Creativo Competitivo desenvolverase ata finais de marzo. O asesor adaptarase ás circunstancias horarias de cada empresa, mantendo reunións coas persoas interesadas ben en xornada de mañá ou de tarde, de luns a sábado.\nEncargarse das evaluacións previas, implementación de ferramentas, acompañamento para evaluación continua e aplicar medidas correctoras ata a evaluación final. As propostas relacionadas co emprendemento supuxeron o 30% das totais da campaña de participación cidadá.\nXunto a este programa, os outros 7 proxectos de emprendemento que desenvolverá o Concello no marco dos Orzamentos Participativos son fundamentalmente accións formativas, de capacitación e asesoramento a cargo de expertos dirixidas á xuventude, mulleres, autónomos e Pemes co fin de implantar ou mellorar unha actividade empresarial a través das novas tecnoloxías, a innovación e a creatividade.\nO servizo de Doazón de Sangue do HULA tan só abriu 4 días no que vai de ano pola falta de facultativos


Toimil e Peleteiro compiten no Europeo de Nacións\nPeleteiro e Toimil compiten no Campionato de Europa de Nacións\nA ribeirense rematou quinta no triplo salto e a mugardesa participará en lanzamento na xornada do domingo\nPeleteiro e Toimil / PELETEIRO E TOIMIL IG\nAo longo desta fin de semana celébrase en Silesia o Campionato de Europa de Nacións Superliga, na que Ana Peleteiro e Belén Toimil compiten co equipo español. O torneo que se leva a cabo na cidade polaca acollerá ás mellores atletas do continente.\nA delegacións española está formada por 25 mulleres e 25 homes, que enfrontaranse a outros seis países: Francia, Alemaña, Gran Bretaña, Italia e Portugal. Caeuse da lista de participantes Ucraína, por varios casos positivos de COVID-19 no seu plantel. Así, este equipo descenderá de categoría e o único que non dispute a Superliga no 2023.\nPeleteiro queda quinta no Europeo de Nacións\nAna Peleteiro competiu no triplo salto, quedando por debaixo da súa mellor marca persoal, 14.59m., e da súa mellor marca desta tempada, nos 14.31m. alcanzados o pasado 8 de maio. A de Ribeira partía como a unha das mellores participantes, sendo segunda no ránking europeo.\nCos seus 13.91m., Peleteiro quedou a 0.21m. de distancia da campioa, a francesa Diallo e sumou tres puntos ao equipo español. Esta competición non foi a mellor para as ateltas europeas. Só a polaca Szostak, terceira clasificada, mellorou a súa marca persoal, cun 13.96m.\nToimil competirá o domingo\nPola súa parte, a mugardesa Belén Toimil competirá este domingo ás 14:45 horas. A galega intentará superar a súa mellor marca desta tempada, actualmente nos 16.53 m., algo por debaixo da súa mellor marca persoal, os 17.38m. No ránking europeo, a de Mugardos é a 26ª clasificada.\nA plusmarquista nacional de peso chega cunha MT en pista cuberta de 18.64m., terceira no ránking da tempada das participantes, aínda que ao aire libre acadou os 17.06m., sendo a quinta entre as inscritas.\nA falta de disputar a xornada do 30 de maio, o equipo español marcha como sexto clasificado, sumando un total de 81 puntos, e por detrás de seleccións como a de Francia, Italia, Gran Bretaña, Polonia e Alemaña. Por debaixo das españolas segue Portugal.\nPodes seguir vía streaming todo o campionato nesta ligazón e en Teledeporte.\nOs resultados serán publicados nesta outra ligazón.\nEtiquetas Ana PeleteiroatletismoBelén ToimilCampionato de Europa de NaciónsPeleteiroToimil


Programa Pastoral da Unidade Parroquial de Carballo – Parroquia de Carballo\nInicio Parroquia\tPrograma Pastoral da Unidade Parroquial de Carballo\nESTA É A TUA CASA. AQUÍ TES AS CHAVES. ENTRA…\nCon estas chaves presentamos o Plan Pastoral do curso co desexo de que vos sintades acollidos nesta vosa casa da familia Parroquial que formamos a Unidade Pastoral de Carballo.\n“Acoller , abrir portas e construir Igrexa” e o lema que durante os meus 53 anos de cura e os 47 en Carballo intentei levar a cabo.\nXuntamente con esta actitude ,o Plan Pastoral deste ano pretende manter e mellorar as propostas do curso anterior seguindo as pautas dos grandes obxectivos do Sínodo Diocesano e das directrices do Plan Pastoral Diocesano:\nSeguir edificando unha Igrexa de “portas abertas”: acolledora, comunitaria, sinxela como nos lembra constantemente o Papa Francisco..\nActuar desde a misericordia servindo e acollendo a todos, particularmente aos mais abandonados e necesitados da sociedade. Promovendo a conciencia de que a Igrexa ha de ser unha “Igrexa Samaritana”.\nDedicar máis atención aos enfermos, maiores e persoas soas.\nIntensificar a vida cristiá dos fieis que participan na vida da Igrexa, coidando especialmente aos axentes de pastoral.\nDesenvolver unha pastoral misioneira: ao encontro das persoas (especialmente dos mozos e das familias), con novos linguaxes como o uso das TIC.\nComenzamos o curso 2019-20 reiterando a invitación a todos:”Vinde e entrade,volvede á Igrexa que é a vosa casa.A Parroquia ten as portas abertas,donde todos poden sentirse acollidos,amados, perdoados e invitados a participar na Eucaristía”.\nQueremos que a Igrexa parroquial sexa unha casa solidaria para compartir, un oasis de silencio e oración, un Hospital de Campaña para curar as feridas da alma.Unha parroquia multixeneracional, na que queremos atender e ofrecer participación a nenos, xóvenes e maiores.\nReitero a todos a invitación :”Vinde…volvede..entrade…Volve a unha vida cristiana en familia e a recibir os Sacramentos.\nA Igrexa estará aberta durante todo o día: Vén para orar…para participar na Eucaristía….para confesarte…para rezar a Virxe María.\nAquí tes dun xeito esquemático (sinxelo) as propostas e calendario/axenda da Parroquia.Participa!\nPido ao Señor por intercesión da Virxe María e do noso patrono San Xoan Bautista que bendiga e recompense a todos\nPrograma Pastoral da Unidade Parroquial de Carballo was last modified: marzo 21st, 2020 by parroquia\nReanudación de la Escuela de Formación de Agentes...\nAvisos para la semana (del 26 de mayo...\nCofirmación de mayores en Navidad


Opinión - carlos-alberto-sanchez Sermos Galiza - Diario de intereses galegos\nSeguir a @@laiosaCASP\n25 de xuño de 2019 (07:32 h.)\nRabia e dolor! Igual que sucedeu na noite do 24 de maio de 1994 cando o Dépor perdeu unha Liga. Daquela, o sabio e raposo de Arteixo deixara recado, tralo malogrado penalti de Djukic: “o que non se pode é andar como tolo coa festa. Ollo á festa que cha quitan dos fuciños, pero inmediatamente”. Esas verbas volven...\n22 de xuño de 2019 (13:58 h.)\nAs flores do Dépor e o meigallo do lume\nNunca foi tan acaído o lema que elixiu o equipo de comunicación do club, aló polo san Xoán de 2018. Lume! Se foi un meigallo, funciona! Porque é imposible prognosticar un final de temporada como o que está a vivir a afección deportivista, onde a cuadratura do círculo se vai pechar neste san Xoán, xusto un ano...\n18 de xuño de 2019 (12:48 h.)\nQue importante é para un equipo volver ter boas sensacións e confianza. Despois dunha tempada con pouco mérito, con moitos partidos pavorosos, cheos de erros, ocasións perdidas e sen ningún tipo de identificación, chegou a promoción de ascenso e a recuperación dun grupo que agora parece imbatible. Só quedan dous...\n14 de xuño de 2019 (07:48 h.)\nO acerto. Esa era a diferenza. Por fin, no momento máis oportuno, volveu a sinal de identidade da primeira volta do equipo branco e azul. Onde falta xogo, goles. Ante o Málaga houbo das dúas cousas: xogo e eficacia. Dous factores que cando encaixan son demoledores, estea quen estea diante. Foi un partido...\n10 de xuño de 2019 (09:30 h.)\nO Dépor xogará a promoción. Máis dun berrou Aleluia! E había gañas de berrar algo alto e claro porque os afeccionados celebraron a clasificación no sexto posto da Liga regular de Segunda División como se xa conquistara un fito importante, como o ascenso. E berrou de alivio esa afección porque unha vez máis...\n06 de xuño de 2019 (06:56 h.)\nO surrealismo é a verba que mellor define a temporada do Dépor, a unha xornada de saber se cumpre unha parte dos seus obxectivos ou non, que como mal menor sería a de meterse en promoción de ascenso. O caso é que o Dépor volver errar ata o infinito e infinitamente. Un mal que semella incurable. É...\n29 de maio de 2019 (07:14 h.)\nA temporada está sendo escasamente leda. O Dépor repítese como o allo cando se enfronta á última decisión diante dos gardametas rivais e sofre unha condena infinita polos seus erros. É o mantra que castiga ó equipo de forma constante. A situación do cadro de futbolistas é a que é só por méritos propios. Son os...\n22 de maio de 2019 (06:54 h.)\nO Dépor volve ás andadas unha vez máis. Outra vez a faciana de equipo atropelado, precipitado, ansioso, sen carga de gol. Outra vez, un equipo feito para ascender estragando unha ocasión vital para coller un tren para cumprir obxectivos. Este equipo hai tempo que perdeu o AVE para ascender. A...\n13 de maio de 2019 (10:27 h.)\nMellor con máis goles\nMellorou a imaxe do Dépor, pero non os resultados na casa. As dúas últimas vitorias déronlle confianza e un certo aplomo, que perdera totalmente en Riazor na segunda volta. O equipo de Martí fixo o que tiña que facer Natxo no mes de xaneiro, coa diferenza que o novo adestrador herculino fíxoo en...\n06 de maio de 2019 (10:34 h.)\nDo partido en Zaragoza só queda aledarse polo resultado. Nada máis. E que as dúas últimas vitorias, as duas fóra da casa, sirvan para que o equipo gañe algunha confianza para, primeiro, meterse en zona de promoción e seguir crendo e, segundo, para que o equipo recupere o creto perdido en Riazor. ...\n22 de abril de 2019 (15:57 h.)\nU-lo traballo, Carmelo?\nVan perdoar a autocita, unha vez máis, pero é que me resulta preocupante ter que volver facelo. Abofé. Hai meses que nesta columna de opinión de Sermos veño criticando con fereza o tipo de xogo do Dépor e as decisións do anterior técnico. Non teño bola de cristal. Só analizo. Pero o de mirar cara...\n09 de abril de 2019 (16:53 h.)\nQuen lea habitualmente esta columna non estará sorprendido coa derrota do Dépor ante o Raio Majadahonda. Un bo lector deste xornal, seguidor destas liñas, amigo e veciño, dicíame camiño do estadio de Riazor que estaba “confiante” para este partido. Eu mostreille o meu pensamento contrario. As razóns xa...\n03 de abril de 2019 (06:56 h.)\nPerder ata no corre que te pillo\nDesta temporada xa hai unha pequena conclusión. Este Dépor non ilusiona, decepciona. Vai de decepción en decepción. E todo nace por un discurso morno ó principio da temporada, onde non se foi rotundo coa mensaxe acerca do ascenso. A decepción non é só de resultados, é máis ben de xogo, e da hexemonía do Deportivo,...\n25 de marzo de 2019 (10:46 h.)\nUn descanso para limpar cabezas. Esa era a mensaxe de Natxo González antes de xogar co Almería en Riazor o terceiro partido consecutivo (sen contar o non partido do Reus fóra da casa). Doce días para facer ese traballo. Limpar cabezas. O resultado foi outro partido infrutuoso. Ou chamado doutra forma. As mentiras...\n05 de marzo de 2019 (13:48 h.)\nOutro partido en Riazor, outro empate e outra nova decepción. Outra ocasión perdida. E xa son moitas oportunidades perdidas. Tal e como vai a tendencia do Dépor, ou muda rotundamente o rumbo ou a temporada acabará co premio da consolación da promoción, se é que non se despista moito a última hora. ...\n25 de febreiro de 2019 (09:04 h.)\nAo Dépor hai algo moi importante que lle falta. Crer que pode ser líder. E por aí se explica o que se ve do equipo de Natxo González en moitos momentos da temporada. Desde esta columna de opinión, cando comezou o campionato, non se entendían as mensaxes timoratas e pouco claras que saían desde dentro da caseta...\n19 de febreiro de 2019 (10:56 h.)\nUn equipo que manifesta que aspira ó ascenso á Primeira división ten que demostralo con firmeza e tendo as ideas definidas. O Dépor de Natxo ten a idea de ascender pero non mostra determinación para ser una praza segura. Despois de vinte e cinco xornadas, do Dépor só se poden destacar dous ou tres...\n06 de febreiro de 2019 (07:04 h.)\nDesde a óptica deportivista, ninguén pode quedar contento, nin xustificar o partido do Dépor ante o Tenerife en Riazor. Non se pode cualificar doutro xeito máis que de lamentable. O equipo de Natxo saíu ó campo como un equipo pequeno, anunciando desde o inicio do partido unha disputa á defensiva. Así non pode saír...\n28 de xaneiro de 2019 (10:48 h.)\nO Dépor papou cachopo completo\nO Dépor foi a Xixón a librar unha desas batallas que suman para un ascenso. Porque ese é o significado da vitoria fóra da casa dos herculinos. O cambio de sistema confirma, por segunda vez, que era necesario e que os futbolistas non só se topan moito máis cómodos nel, senón que ofrecen mellores prestacións nos seus...\n21 de xaneiro de 2019 (10:00 h.)\nA extraordinaria nova da vitoria do Dépor ante o Albacete non é a vitoria en si. A extraordinaria nova é que Natxo González saíu do monolítico sistema que o estaba afundindo. Deuse de conta. Reaccionou. Certo é que volverá a utilizar o sistema que lle deu vitorias, pero o técnico este domingo mostrou cintura e...\n14 de xaneiro de 2019 (12:40 h.)\nO Dépor en plena crise\nA situación do Dépor era algo visto. Hai xornadas que está ofrecendo esta imaxe plana. Desde o inicio da temporada vese que cando o rival xoga con moita velocidade, o Dépor non sabe dar resposta. Cando o rival consegue desprazar o balón con axilidade, a defensa deportivista é lenta e non é quen de atallar o perigo....\n17 de decembro de 2018 (13:34 h.)\nA vitoria ante o Zaragoza volve tapar o que levamos tempo comentando. O sistema de Natxo non está completo. Probablemente, a explicación está nos homes que utiliza e o resto de futbolistas que descarta. É dicir, Natxo trata de adaptar os seus homes a un sistema no canto de adaptar un sistema para as...\n10 de decembro de 2018 (10:50 h.)\nO Dépor electrocútase só, e perde voltios polo camiño\nNon resulta moi comprensible que un equipo que está feito para buscar O obxectivo do ascenso se bote a durmir na súa propia casa con todo un tempo por disputarse. E, por iso, pasou o que pasou. Un empate que dá noxo, non polo Numancia, que estivo máis cerca de conseguir incluso o terceiro gol, senón pola...\n03 de decembro de 2018 (12:37 h.)\nDani Giménez suma para ascender\nComo partido, foi atractivo para o espectador. Pero desde o punto de vista práctico, o punto sumado en Cerro del Espino sabe a pouco porque a media inglesa da que todo o mundo fala nalgún sitio ten que dar un punto de inflexión. Xa se verá se resulta tan positivo como algúns vaticinan. Tamén é certo que dá a...\n26 de novembro de 2018 (09:41 h.)\nO Dépor “lidera” a proba de wáter-polo\nO partido en Riazor co Osasuna foi o encontro máis feo que xogou o Dépor na casa esta temporada. O peor partido. Pero gañou. E foi o máis feo porque Riazor foi unha auténtica piscina. Mais que xogar ao fútbol alí xogouse ao wáter-polo. Hai anos que non se ve un encontro así en Riazor, un dos mellores campos de...\n20 de novembro de 2018 (13:56 h.)\nO partido de Almería é o exemplo do que non ten que facer o Deportivo, o que non ten que repetir. Salvou o partido polos pelos, porque puntuou, pero deixou unha imaxe pobre en cómputo xeral. Un equipo que aspira a ser líder, que quere colocarse en postos de ascenso directo non pode parecer o día nun partido e a...\n12 de novembro de 2018 (09:45 h.)\nVolvendo para casa cruceime coa saída do autocar do Oviedo do estadio de Riazor. Alí había unhas dúcias de seareiros esperando os futbolistas para apupalos. Insultos e máis insultos. Incomprensible! Descargaban o seu enfado contra un Oviedo que, desde o meu punto de vista, fixera un moi bo partido ante o Deportivo....\n05 de novembro de 2018 (09:52 h.)\nA derrota nas Palmas sería un resultado inxustísimo. O empate, como mal menor, arranxa a sensación que deixou o partido onde o Dépor foi mellor en conxunto, sobre todo, na primeira metade. O gol de Duarte , raiando o último minuto que quedaba, confirma unha vez máis a alta rendibilidade que lle saca o equipo de...\n29 de outubro de 2018 (11:11 h.)\nO Dépor na casa atópase como peixe na auga. Se é capaz de manter a tendencia, o estadio de Riazor vai ser o seu principal viveiro de puntos, e o sostén do Dépor para ser candidato ó ascenso á Primeira División. Por aí comeza a conquista da súa meta esta temporada. Pero só co da casa non lle vai chegar. Esa...\n22 de outubro de 2018 (09:47 h.)\nPor moita culpa que teña o colexiado Saúl Ais Reig , que a ten e moitísima, ao fútbol profesional hai que chegar coa lección moi ben aprendida. O árbitro é a lei sobre o terreo de xogo, e por malo ou burro que sexa, co regulamento na man ir ou rebelarse contra as súas decisións, págase caro. O Deportivo, en...


O 20 de xaneiro celébrase o pleno de aprobación da conta xeral de 2019, e o día 30 está previsto o do debate sobre o estado do municipio - Noticias. Concello de Santiago de Compostela\nO 20 de xaneiro celébrase o pleno de aprobación da conta xeral de 2019, e o día 30 está previsto o do debate sobre o estado do municipio\nImaxe de arquivo dun pleno\n15/01/2021 O alcalde de Santiago, Xosé Sánchez Bugallo anunciou en rolda de prensa a celebración, nos vindeiros días, de tres plenos: o día 20, que tería como obxecto a aprobación da conta xeral do Concello de Santiago do ano 2019; o pleno ordinario do día 28; e a sesión de debate do estado do municipio, que previsiblemente se celebrará, segundo informou o rexedor, o 30 de xaneiro.\nSánchez Bugallo explicou que o prazo de aprobación da conta xeral do concello establecido polo Consello de Contas finaliza o 22 de xaneiro, polo que ese punto xa non se pode tratar na sesión plenaria do 28. De aí que se axendara para o 20 de xaneiro ás nove e media da mañá.\nO rexedor confirmou que o pleno ordinario do día 28 dará comezo ás dez da mañá. En canto o do día 30, indicou que o criterio "é seguir coa data do sábado, mantendo a tradición dos anos en que se celebrou", porque, lembrou "nos últimos oito anos so se convocou unha vez". No pleno de debate sobre o estado do municipio o goberno local fai un balance do exercicio pasado e anuncianse as previsións para este ano. En canto á oposición realiza unha valoración da xestión municipal e explica as súas prioridades para o futuro.\nLiña de transporte a Ortoño\nA preguntas dos xornalistas sobre o servizo de autobús á parroquia de Ortoño, o alcalde sinalou que "esa liña veuna asumindo o Concello de Santiago desde 1991. Durante trinta anos veu pagando o custe dunha liña cuxos usuarios eran cidadáns doutro municipio". Explicou que cando se plantexou a nova concesión, o goberno local amosouse disposto a reunirse co concello de Ames e coa Xunta e pór en marcha esa liña, "pero o que non podemos asumir é o custe correspondente á súa prolongación, cando esa prolongación é fóra do municipio compostelá". "No noso concurso, de entrada, convocamos a liña dentro dos nosos límites territoriais", engadiu\nO rexedor subliñou que "estamos abertos, se a Xunta de Galicia o autoriza" a esa prolongación a Ortoño, "sempre que sea o Concello de Ames, a administración autonómica, ou os dous, os que se fagan cargo dos custes". O alcalde cifrou o déficit desa liña, asumido polo concello de Santiago "en torno aos 80.000 euros anuais".


Política Privacidade – Muramiñae da muralla ao Miño\nO proxecto Muramiñae a través do Concello de Lugo protexe e garante o dereito fundamental á protección de datos e amósase especialmente sensibilizada pola salvagarda da privacidade das persoas. O tratamento de datos faise de acordo co Regulamento da Unión Europea 2016/679, de 27 de abril, relativo á protección das persoas físicas no que respecta ao tratamento de datos persoais e á libre circulación destes datos e a Lei Orgánica 3/2018, de 5 de decembro, de Protección de Datos Persoais e garantía dos dereitos dixitais . Este tratamento responde aos principios de licitude, lealdade, transparencia, limitación da finalidade, minimización dos datos, exactitude, limitación do prazo de conservación, integridade, confidencialidade e responsabilidade proactiva.\nO rexistro de actividades de tratamento que fai a o Concello pode consultarse en www.concellodelugo.gal\nPoderanse empregar os datos con fins estatísticos ou para a xestión de incidencias e, preferentemente seudonimizados, para fins de investigación.\nOs datos persoais proporcionados conservaranse durante o período en que se realice a finalidade para a que foron recollidos, ou o tempo necesario para cumprir coas obrigas legais. Cumprida a finalidade, os datos bloquearanse hasta que transcorran os prazos de prescrición aplicables.\nAs persoas interesadas poderá exercer seus dereitos de acceso, rectificación, cancelación e oposición, nos termos establecidos na lexislación aplicable, por escrito dirixido ó Concello de Lugo a través do seguintes contactos


SOMOS RIBADUMIA CRITICA Ó PP POLA SÚA OBSESIÓN DE QUERER CORTARLLE A PARTICIPACIÓN ÓS GRUPOS MINORITARIOS | Somos Ribadumia\nConsidera a actuación do Partido Popular sobre o Grupo mixto, como unha “pataleta” que solo busca vingarse dos grupos ós que culpa da perda do goberno municipal.\nPara SOMOS RIBADUMIA queda demostrado que a intención real do PP ó solicitar un Pleno Extraordinario é darlle un “aguinaldo extra de nadal” ós seus Concelleiros á conta de todos os veciños, en forma de 90 euros cada un por asistir a un pleno totalmente innecesario.\nO PP pideu a celebración dun pleno extraordinario, que custará mais de 1000€, para tratar algo totalmente secundario, e que non ten repercusión ningunha na vida dos veciños. Ademais, o aforro que din pretender é igual o custe dese pleno.\nDende SOMOS RIBADUMIA queremos manifestar a nosa opinión sobre a polémica que quixo montar o Partido Popular a conta da solicitude dun Pleno extraordinario para tratar sobre a constitución do Grupo Mixto e a conseguinte reordenación das Comisións informativas aprobadas no pleno de organización.\nO PP defende insistentemente a necesidade supostamente “vital” para un Concello como Ribadumia de crear o grupo mixto e de que se integren nel tanto o Concelleiro de Somos Ribadumia, Enrique Oubiña, como o do PSdeG-PSOE, José Ramón Lede. E insiste no tema, curiosamente, o partido encabezado por Salomé Peña, que en anteriores lexislaturas, sendo ela alcaldesa, non o creou e permitiu que Ramón Mouriño utilizase as siglas do BNG a pesares de ter un so Concelleiro, e tampopuco obrigou o Bng a pasar ó grupo mixto logo da saida de Enrique Oubiña ….. Parece que a coherencia brilla pola súa ausencia no Partido Popular de Ribadumia.\nA última ocorrencia do Partido Popular, é solicitar nada menos que un pleno extraordinario da corporación municipal para tratar este tema, “tan urxente e tan vital” que polo visto non podía agardar ó pleno ordinario de Xaneiro. Curiosamente non fixo a mesma solicitude cando foi preciso paralizar a actividade do tanatorio, algo moito mais importante, no que teñen unha grande responsabilidade e moitas expliacións que dar, e que dende logo si ten repercusión na vida dos nosos veciños.\nPois ben, dende SOMOS RIBADUMIA opinamos o seguinte:\nEsta proposta do PP obedece únicamente a unha “pataleta infantil”, a unha ansia de vinganza contra os grupos que lle fixeron oposición no anterior goberno e ós que culpa por haber perdido o goberno municipal.\nNon é unha proposta coherente coa actuación do PP, especialmente da súa portavoz Salomé Peña, que en anteriores lexislaturas consentiu que non existise Grupo Mixto e incluso permitiu ampliar as comisións para que participaran nas mesmas concelleiros non adscritos.\nA intención real do PP e coartar a liberdade de participación de todos os grupos políticos en todas as comisións informativas e organismos do Concello, privando ós veciños que os votaron desa representación.\nNon se pode argumentar o suposto aforro económico, que sería únicamente de 30 euros cada mes, cando ó mesmo tempo se solicita un Pleno Extraordinario exclusivo sobre o tema, que vai a costarlle ó Concello mais de 1.000 €, que tamén van ir en boa medida para os petos dos concelleiros incluidos os do PP, pois Enrique Oubiña non cobra por asistencia a plenos ou comisións. En resumo, o concello vai gastar mais de 1000€ en unha hora de pleno para aforrar a mesma cantidade en catro anos. Ridiculo.\nPara SOMOS RIBADUMIA está claro que a intención real do PP ó solicitar o Pleno extaordinario é compensar aos seus Concelleiros cun “aguinaldo extra de nadal”, eso sí a conta de todos os veciños, en forma de 90 € de gratificación por asistir a un pleno totalmente innecesario.\nEn conclusión: O Partido Popular continúa a facer unha oposición negativa, sen aportar nin unha soa proposta positiva ao Concello e con esta cuestión o único que pretende e “vingarse” dos grupos minoritarios, recortar a participación e a democracia municipal e, ó mesmo tempo, conseguir un aumento das asignacións para a súa organización e concelleiros, a parte de darlles unha “gratificación navideña”. Lamentable.


Avaliar o 3º trimestre: un brinde ao sol? – InnovArte Educación Infantil\ninnovarteinfantil 02/05/2020 02/05/2020 RebelArte\n“máis ou menos” ou “así a ollo” non é unha medida fiable”\nDebo confesar de antemán que cando xorden estes temas interesadamente controvertidos non me meto en materia ata que a cousa vai medio andada; hai tantas idas e voltas que non consumo enerxía nese proceso de desgaste ou de lanzamento de globos sonda. Adoito entrar cando finalmente se concreta nun documento. Tal así é como fixen no caso da avaliación en infantil do 3º trimestre do curso 2019_20 coa chegada das instrucións pertinentes.\nAntes de comezar e como teño a sensación de vivir nunha irrealidade, gustaríame corroborar co lectorado as seguintes afirmacións:\n1ª Chegada a 3ª avaliación levaremos catro meses sen ver diante ao noso alumnado. Se máis das veces nos sorprendemos cos cambios acaecidos neles nos dous meses vacacionais de verán, imaxinen o que pode acontecer nesta situación excepcional.\n2ªA avaliación escolar é a constatación dos efectos da intervención docente nos procesos de ensino-aprendizaxe do alumnado. Intervención educativa non é o mesmo ca contactar de cando en vez por medios telemáticos, nin mandar tarefas para que fagan cos pais nin facer suxestións web para pasar o tempo. E por suposto, non é a constatación da situación en función dunhas tarefas fotografadas ou dos comentarios paternos.\n3ª As tres áreas que integran o currículo de educación infantil son: coñecemento de si mesmo e autonomía persoal, coñecemento da contorna e linguaxes, ningunha das cales se pode avaliar sen ter diante ao alumnado. Aquí non se poden aplicar probas coma en niveis superiores nin vivir da imaxe fixa gardada no mes de marzo, pois as medras dos pequenos nesta etapa poden ser exponenciais.\n4ª”O motor principal da acción educativa debe ser o desenvolvemento integral da persoa a través de experiencias e actividades didácticas de carácter lúdico, partindo da realidade individual de cada neno para chegar a acadar, de modo gradual, os obxectivos sinalados para esta etapa educativa.” Cousa que ningún mestre nin mestra está a cumprir aínda sendo este o obxecto da nosa actuación, e quen diga o contrario minte palmariamente.\n5ªA observación directa e sistemática constitúe a técnica principal do proceso avaliador en EI. Non preciso afondar en que neste momento non podemos cumprir ningunha das dúas condicións.\n6ª”A avaliación nesta etapa, concibida como un instrumento regulador, orientador e autocorrector do proceso educativo, realizarase de forma continua e considerarase un elemento máis da actividade educativa coa finalidade de obter información sobre o desenvolvemento das nenas e dos nenos, mellorar e reaxustar a intervención das persoas responsables deste proceso e tomar decisións tanto individuais coma colectivas.” Avaliar en base a conxeturas ou suposicións non nos dará ningún tipo de información.\n7ªEstamos incumprindo con case todo o estipulado na normativa de aplicación á EI: horarios, titorías, organización, etc, etc. Non pasa nada porque a situación xustifica esa vulneración, entón, de onde nace ese empeño en manter a avaliación aínda sabendo que é unha ficción ou fabulación?\n8ªSomos conscientes de que no retorno deberemos adoptar medidas para paliar todas as carencias e consecuencias derivadas desta situación, tanto cos que ingresen por primeira vez na escola, coma cos que pasen de 3 a 4, de 4 a 5 ou cos que vaian para primaria. Preocuparse só dos que transitan de etapa é unha desconsideración absoluta cos demais pequenos.\n9ª“Progreso ou atraso”, son termos tan vagos e tan ambiguos, mesmo pexorativos, que endexamais foron contemplados en ningún desenvolvemento normativo, sobre todo por quedar expostos á subxectividade e arbitrariedade.\n10ªNingunha disposición normativa de rango inferior pode entrar en flagrante contradición con outra de orde superior, nin en situación de normalidade nin de excepcionalidade. É dicir, unha circular ou instrución non pode vulnerar o contemplado nunha orde, nun decreto, nun real decreto nin por suposto nunha lei. Para non estenderme máis remito aos lectores galegos á Orde de avaliación do 25/06/2009 (limiar e artigos 20.3 e 20.5), ao Decreto 330/2009 de currículo de EI (limiar, artigos 4, 3.1, 6.2, 6.4, 8.1, 8.2, 12.2 e Anexo I 1.1) e a todos documentos ou protocolos que as contemplan e/ou desenvolven.\nDito isto, e á vista das Instrucións do 27 de abril, só cabe preguntarse si se tiveron en conta os marcos normativos de infantil ou si se confunde coa avaliación de niveis superiores. Agradecería que alguén me aportara algo de luz baseandose na lexislación vixente, no coñecemento do desenvolvemento psicoevolutivo das nenas e nenos de 3 a 6 anos e na vida familiar en tempos de coronavirus.\nPara rematar, dicir que teño a suficiente capacidade argumentativa para xustificar mesmo o que non vin (fe, se chama nalgunhas relixións) pero certamente preferiría o automatismo dunha aplicación informática que lle dea carta de validez a todo, promocionando automáticamente ao alumnado, ca ter que asinar nunha acta o que non puiden verificar coa rigorosidade e profesionalidade que se me supón. Non creo que un médico emita un diagnóstico dun paciente que non viu en catro meses ou que un xuíz sentencie en base a referencias, pois para min a miña profesión é tan seria coma calquera desas nas que só botan a sinatura sobre aquilo que comprobaron feacentemente.\nNota: “un brinde ao sol” seica é unha expresión tomada da xerga taurina, que vén ser algo así coma unha proposta que quen a fai sabe de antemán que non poderá cumprila, aínda con todo, tenta contentar aos que non entenden de touros.\nAnterior Book trailer de “El latido de un aula infantil. Elogio de la cotidianidad”\nSeguinte Sen fronteiras curriculares\nChoni Corbacho Bustos di:\n02/05/2020 ás 21:58\nMoi boa reflexión. Moi adecuada nestes tempos tan convulsos\nPingback: A INVISIBILIDADE DA EDUCACIÓN INFANTIL NOS TEMPOS DA PANDEMIA. – SENTINDO EN FEMININO\n05/05/2020 ás 08:48\nGrazas compañeiras. Seguimos a percibir que a idea que se ten de EI é asistencial, con escasa consideración por parte dos estamentos administrativos. Apertas


Vilamartín dá a benvida ao Nadal coa decoración dunha grande árbore na entrada da localidade\nInicio/Galerías de fotos/Vilamartín dá a benvida ao Nadal coa decoración dunha grande árbore na entrada da localidade\nA iluminación acendíanse na tarde-noite do martes 19 de decembro\nDun xeito moi especial inauguraban este ano as festas de Nadal no concello de Vilamartín de Valdeorras. Nin máis nin menos que coa decoración dunha grande árbore na entrada da vila.\nOs panos da Festa das Covas cedidos polos coveiros, zapatillas de Calzados Adrián, bolas de cores de Mercachina (A Portela),… Son algúns dos elementos cos que na tarde do 19 de decembro, se procedía á decoración. Unha actividade organizada polo Concello no que tamén colaboraron: veciños, Protección Civil, os operarios do Concello, a perruqueira Ana María Rodríguez que cedeu un peine xigante, o colexio Xosé Manuel Folla Respino e Asfaval.\nO primeiro en colocarse foron as luces (tamén están iluminados os farois da rúa principal e outras árbores máis pequenas) e despois, pouco a pouco, os operarios foron colocando o resto de elementos ata conseguir unha chamativa decoración que poden ver, non só os veciños de Vilamartín, senón todos os que pasan pola N-120, a estrada que atravesa a comarca de Valdeorras.\nFotos: Mónica G. Bellver excepto as dúas primeiras da galería que son cedidas.\nárbore benvida comarca decembro decoración entrada luces Nadal noticias O Barco provincia Valdeorras vilamartín


MENSAXE TRANQUILIDADE COVID-19\nO CONCELLO DE VIVEIRO TRASLADA UNHA MENSAXE DE TRANQUILIDADE Á VECIÑANZA POLO REBROTE DE COVID-19, LEMBRANDO A IMPORTANCIA DE QUE CUMPRIR AS MEDIDAS DE PREVENCIÓN\nViveiro, 1 de xullo de 2020. O Concello de Viveiro quere trasladar á veciñanza unha mensaxe de tranquilidade ante o rebrote de Covid-19 existente na comarca da Mariña, solicitando ao mesmo tempo que se extremen todas as medidas de precaución para evitar contaxios e a propagación do virus.\nEstanse dando positivos, pero todo parece indicar que en principio o foco non está en Viveiro. Ante cada novo caso que se detecta, actívase o protocolo para identificar e realizar o test a todas aquelas persoas coas que o afectado estivo en contacto.\nAnte esta situación é necesario manter a calma, non baixar a garda e cumprir todas as medidas de prevención establecidas para evitar contaxios, polo que, un vez máis, dende o goberno municipal se pide a todos e todas que se manteña o distanciamento social, que se utilicen mascarillas sempre e que se realice unha coidada e frecuente hixiene de mans.\nAo tusir ou esbirrar, é importante cubrir a boca e o nariz co cóbado flexionado; limpar con regularidade as superficies que máis se tocan; evitar tocar os ollos, o nariz e a boca, xa que as mans facilitan a súa transmisión; empregar panos de un só uso e, finalmente, que calquera persoa que experimente algún dos síntomas máis comúns compatibles do coronavirus debe permanecer no seu domicilio e comunicalo ao seu servizo sanitario coa maior brevidade posible.\nO estricto cumprimento das medidas sanitarias de prevención e protección é fundamental para protexernos nós mesmos, pero tamén a todas as persoas coas que estamos en contacto, polo que se trata dun exercicio de responsabilidade común polo ben de todos e todas.


En 2012 o SERGAS estreará unha nova tarxeta sanitaria – Cousas de Imeneo\nEn 2012 o SERGAS estreará unha nova tarxeta sanitaria\ncousasdeimeneo\tUncategorized\t Decembro 16, 2011 Marzo 28, 2017 1 Minute\nÚltima hora: Fontes da Consellaría de Sanidade acaban de filtrarme o rascuño da que será a nova tarxeta sanitaria do Servizo Galego de Saúde que empezará a implantar en 2012. Con esta tarxeta teremos acceso a todos os servizos sanitarios do SERGAS, que poderemos financiar e pagar en cómodos prazos a negociar coa financeira, neste caso Visa Master Card.\nAs fontes da Consellaría defenden as bondades desta nova tarxeta sanitaria, xa que con ela, ademais dos servizos médicos, tamén poderemos comprar, obviamente, as medicinas, patacas da Limia, polos de Vilalba, e calquera outra cousa que se nos antolle. Por outra parte, coa chip que leva incorporado a tarxeta, non só temos a garantía de que as nosas transaccións comerciais estarán totalmente garantidas, senón que o chip levará incorporado todo o noso historial médico. “Unha morea de vantaxes”, sinalan as fontes da Consellaría de Sanidade da Xunta de Galiza.\nP.D.: Obviamente isto é unha brincadeira. De todo os xeitos, ao paso que vamos, e se non o impedimos, acabaremos vendo algo semellante.\nPublicado Decembro 16, 2011 Marzo 28, 2017\nPrevious Post Parecidos razoábeis?\nNext Post O castelán con sangue entra


Inteco analiza cada día ata 130 millóns de correos electrónicos en busca de virus | Consumer\nInteco analiza cada día ata 130 millóns de correos electrónicos en busca de virus\nO centro transmite diariamente informes a 215.000 subscritores sobre as ameazas en Internet\nData de publicación: Mércores, 22 de Outubro de 2008\nOs sensores do Instituto Nacional das Tecnoloxías da Comunicación (Inteco) vixían diariamente os virus que circulan a través de Internet. Para iso leva a cabo un control de correos electrónicos que pode superar en moitas ocasións os 130 millóns diarios.\nA Rede de Sensores, que analiza os servizos de correo dunhas de 170 entidades colaboradoras (Administración, universidades, empresas e organismos de España, así como institucións estranxeiras, principalmente de América Latina), é a encargada de realizar esta importante análise de mensaxes electrónicas. “A través desa rede vixíanse uns 130 millóns de correos diarios en toda España, cifra que baixa un 60% os fins de semana”, explica Marcos Gómez, directivo de Seguridade de Inteco. Outra rede, de carácter máis reducido, capta “uns 35 millóns de correos de spam”.\n“Colaboran ademais na recompilación de datos os fabricantes de antivirus, os propios usuarios que mandan mostras, para que as analicemos e orientemos, así como as nosas redes ‘honey pot’”, indica o directivo de Inteco. As redes “honey pot” son ordenadores aparentemente de usuarios particulares que se comportan como tales e que permiten a entrada de infeccións para comprobar o seu alcance. Para completar as análises, a rede mantén unha vixilancia especial sobre un panel de 3.500 computadores particulares.\nInteco transmite diariamente informes a 215.000 subscritores, nos que dá conta do software malicioso que chega desde calquera punto do planeta. Actualmente emítense tres boletíns diarios pero vanse a sintetizar nun. Segundo Gómez, cada día detectan tres ou catro novidades de malware “” e sete ou oito vulnerabilidades distintas.\ndiarios electrónicos inteco-gl millones de correos-gl